Rådets Afgørelse af 25. juli 1977 om indgåelse af konventionen om beskyttelse af Rhinen mod kemisk forurening samt tillægsoverenskomsten til den i Bern den 29. april 1963 undertegnede overenskomst om Den internationale kommission for beskyttelse af Rhinen mod Forurening

RÅDET FOR DE EUROPÆISKE FÆLLESSKABER HAR -

under henvisning til traktaten om oprettelse af Det europæiske økonomiske Fællesskab , særlig artikel 235 ,

under henvisning til forslag fra Kommissionen ,

under henvisning til udtalelse fra Europa-Parlamentet (1) , og

(1) EFT nr . C 293 af 13 . 12 . 1976 , s . 63 .

ud fra følgende betragtninger :

Rådet for De europæiske Fællesskaber og repræsentanterne for medlemsstaternes regeringer , forsamlet i Rådet , vedtog den 22 . november 1973 en erklæring vedrørende et handlingsprogram for De europæiske Fællesskaber på miljøområdet (2) ;

(2) EFT nr . C 112 af 20 . 12 . 1973 , s . 1 .

i dette program fremhæves det , at forebyggelse og mindskelse af ferskvandsforureningen berører Fællesskabet som helhed ;

ifølge Rådets direktiv 76/464/EØF af 4 . maj 1976 om forurening , der forårsages af udledning af visse farlige stoffer i Fællesskabets vandmiljø (3) , vil Fællesskabet gennemføre visse aktioner med henblik på at mindske de forskellige typer forurening , bl.a . af det indre overfladevand og af territorialfarvandene ;

(3) EFT nr . L 129 af 18 . 5 . 1976 , s . 23 .

i konventionen om beskyttelse af Rhinen mod kemisk forurening , undertegnet i Bonn den 3. december 1976 , fastsættes det bl.a . med henblik derpå , at der vil blive truffet egnede foranstaltninger til forebyggelse og mindskelse af forureningen af det indre overfladevand og af havvand ; visse af disse foranstaltninger vedrører stoffer , som omhandles i ovennævnte direktiv ;

Fællesskabets deltagelse i gennemførelsen af denne konvention gør det nødvendigt , at det bliver part i overenskomsten om Den internationale kommission for beskyttelse af Rhinen mod Forurening , undertegnet i Bern den 29 . april 1963 ;

denne overenskomst er blevet ændret med henblik herpå ved en tillægsoverenskomst , undertegnet i Bonn den 3 december 1976 ;

Fællesskabets indgåelse af ovennævnte konvention og tillægsoverenskomst synes nødvendig for opfyldelsen af en af Fællesskabets målsætninger i forbindelse med det fælles markeds funktion på området for miljøbeskyttelse og beskyttelse af livskvaliteten ; traktaten indeholder ikke fornøden hjemmel hertil ;

konventionen og tillægsoverenskomsten er undertegnet på Fællesskabets vegne -

TRUFFET FØLGENDE AFGØRELSE :

Artikel 1

Konventionen om beskyttelse af Rhinen mod kemisk forurening og tillægsoverenskomsten til overenskomsten om Den internationale kommission for beskyttelse af Rhinen mod Forurening , undertegnet i Bern den 29 . april 1963 indgås på Det europæiske økonomiske Fællesskabs vegne .

Teksten til konventionen og tillægsoverenskomsten er vedlagt denne afgørelse som bilag .

Artikel 2

Formanden for Rådet for De europæiske Fællesskaber foretager , for så vidt angår Det europæiske økonomiske Fællesskab , deponering af tiltrædelsesakten , som fastsat i artikel 17 i konventionen og artikel 4 i tillægsoverenskomsten (4) .

(4) Datøn for ikrafttræden af konventionen og tillægsoverenskomsten vil blive offentliggjort i De Europæiske Fællesskabers Tidende på foranledning af Rådets generalsekretariat .

Artikel 3

I Den internationale kommission for beskyttelse af Rhinen mod Forurening repræsenteres Fællesskabet af Kommissionen .

Kommissionen giver dér udtryk for Fællesskabets standpunkt i overensstemmelse med de direktiver , Rådet måtte give den .

Udfærdiget i Bruxelles , den 25 . juli 1977 .

På Rådets vegne

H . SIMONET

Formand